gl lt lt gl en ur gl gl gl gl gl gl gl gl gl gl gl gl gl fr gl gl gl gl gl gl gl gl gl gl gl gl gl gl gl gl it gl gl gl gl en gl gl gl gl en gl gl gl gl gl gl it gl gl gl gl gl gl gl gl gl gl gl gl en gl gl es gl gl gl it en gl gl it en gl gl it en gl gl it en gl gl it en pt gl pt en gl gl pt en gl gl pt en gl gl pt en gl gl pt en en gl gl es gl gl gl it en gl gl it en gl gl it en ast gl it en gl gl it en gl gl pt en gl gl pt en gl gl pt en pt gl pt en gl gl pt en en gl gl es gl gl gl gl en gl gl it en gl gl it en gl gl it en gl gl it en gl gl it en gl gl it en gl gl it en gl gl it en gl gl it en pt gl it en gl gl pt en gl gl pt en gl gl pt en gl gl pt en gl gl pt en gl gl pt en gl gl pt en gl gl pt en ast gl pt en gl gl pt en en gl gl es gl gl gl it en gl gl it en gl gl it en gl gl pt en gl gl pt en fr gl pt en gl gl gl gl gl gl gl da pt es gl gl gl gl gl gl gl gl gl gl gl gl gl gl gl
Grao en Relacións Laborais e Recursos Humanos
Estes estudos permítenlles aos estudantes adquirir coñecementos e a experiencia necesaria para exercer a súa profesión tanto no xurídico como no organizativo dos recursos humanos por medio dun acercamento multidisciplinar ás relacións laborais e ao emprego, tanto desde o estudo da normativa laboral como desde unha dimensión social e psicolóxica.
Trabállase de forma específica cos alumnos a adquisición de competencias no uso das TIC aplicadas ao ámbito laboral, a consolidación das linguas estranxeiras mediante programas de formación propios e programas de mobilidade, e o achegamento ao mundo laboral a través das prácticas en empresas.
As múltiplas saídas que ofrece esta titulación convértenna nunha das máis polivalentes no mercado de traballo.
Segundo as pautas curriculares, o perfil dos egresados no Grao en Relacións Laborais e Recursos Humanos responde a profesionais independentes, responsables e con valores baseados na xustiza social que poden exercer a súa actividade en diversos postos de traballo, así como en diferentes sectores de actividade.
Contorno profesional no que se sitúa
ONG e outras organizacións sen ánimo de lucro
Dirección e xestión de recursos humanos
Xestión, mediación e intervención do mercado laboral
Axentes de emprego e desenvolvemento local
Prevención de riscos laborais
Funcionarios das administracións públicas
Empresas e institucións colaboradoras
ONG e outras entidades sen ánimo de lucro
O Grao en Relacións Laborais e Recursos Humanos estrutúrase en 240 créditos ao longo dunha secuencia formativa de catro anos académicos (60 ECTS por curso), que á súa vez se dividen en dous cuadrimestres.
O plan de estudos conta cunha oferta total de 276 créditos. Esta oferta inclúe toda a formación práctica e teórica que o/a estudante debe adquirir segundo a distribución que o Grao en Relación Laborais e Recursos Humanos mantén canto ás materias básicas da rama, materias obrigatorias e materias optativas, Traballo de Fin de Grao e outras actividades formativas.
Véxanse as táboas de planificación no web do centro.
Os estudos de grao organízanse por cursos. Fai clic nun curso para obter máis información.
Dereito Societario e Cooperativo
Historia Social e Política Contemporánea
Teoría das Relacións Laborais
Dereito do Traballo I
Dirección e Xestión de RRHH I
Dereito do Traballo II
Dirección e Xestión de RRHH II
Técnicas de Investigación Social
Dereito da Seguridade Social I
Prevención e Xestión de Riscos Laborais I
Dereito Laboral Comunitario e Inst. da Unión Europea
Habilidades e Técnicas de Comunicación Empresarial
Historia Social do Traballo
Relacións Laborais no Ámbito Naval e Marítimo-Pesqueiro
Sistema Impositivo e Fiscalidade da Empresa
Dereito da Seguridade Social II
Prevención e Xestión de Riscos Laborais II
Procedemento Administrativo Laboral e Sancionador
Prácticas de Dereito do Traballo e da Seguridade Social
Traballo Fin de Grao
BOE co plan de estudos (PDF)
Para a elaboración do proxecto final e unha vez recibidas as alegacións oportunas, tivéronse en conta os informes emitidos polas seguintes entidades
Dirección Xeral de Relacións Laborais da Xunta de Galicia
Consello Galego de Relacións Laborais
Colexios oficiais de graduados sociais da Coruña e Ourense
Cámara de Comercio de Ferrol
Confederación Intersindical Galega (CIG).
Asociacións e confederacións empresariais de Ferrol e Comarca
Libro Branco do título de Grao en Relacións Laborais e Recursos Humanos elaborado pola Conferencia de Decanos e Directores de Relacións Laborais e Ciencias do Traballo dentro do Programa de Converxencia Europea da ANECA
Véxase a memoria de verificación: xustificación do título.
Procedementos de consulta empregados
Por parte do centro de Ferrol, e logo de consultar os departamentos con docencia neste centro, designáronse os membros da Comisión Redactora do Título de Grao en Relacións Laborais e Recursos Humanos da UDC, que se encargaron de elaborar a proposta.
Esta comisión estivo formada por sete profesores, dous estudantes e un membro do PAS do centro de Ferrol, así como o director e dous profesores do centro da Coruña. A través dos profesores membros da Comisión estiveron representados todos os departamentos e a maior parte das áreas de coñecemento con docencia na titulación.
Unha vez aprobada a composición da Comisión Redactora do Título de Grao en Relacións Laborais e Recursos Humanos da UDC mantivéronse unha serie de reunións orientadas á elaboración do plan de docencia co obxecto de acordar a definición das materias básicas e obrigatorias, así como as optativas, da titulación; os descritores das materias; a distribución das materias por cuadrimestre; os profesores responsables das materias, e as competencias da titulación etc. A súa proposta foi aprobada pola Xunta de Facultade do centro de Ferrol o 31 de outubro de 2008.
Para ampliar esta información consúltese a memoria de verificación: xustificación do título.
Polo de agora o estudo non ten departamentos encargados da súa docencia.
Accións para a mobilidade do estudantado
A UDC mantén convenios de mobilidade de estudantes con universidades e institucións de educación superior de catro continentes. Cada curso académico publícanse varias convocatorias de mobilidade de estudantes para que estes poidan cursar parte dos seus estudos nunha desas institucións (un semestre ou un ano académico completo), obtendo pleno recoñecemento académico ao seu regreso no expediente UDC do estudante.
Nesas convocatorias publícanse as prazas das que a UDC dispón para ofrecer aos estudantes dos distintos centros e, no seu caso, as condicións específicas de cada unha delas. Do mesmo xeito, todos os anos convócanse bolsas para financiar a realización de prácticas no estranxeiro por parte dos estudantes
As prácticas serán tamén recoñecidas como parte do seu expediente académico ou no suplemento europeo ao título. O estudante é libre para buscar a empresa ou institución de destino do EEES na que desexa facer as prácticas. A estes efectos, a UDC ten un taboleiro virtual no que se publican as ofertas que chegan ao seu coñecemento.
As convocatorias de mobilidade xestiónanse conxuntamente nos centros de procedencia dos estudantes, baixo a dirección dos Responsables de Relacións Internacionais dos centros, e na Oficina de Relacións Internacionais da Universidade (ORI). Os requisitos xerais para acceder a unha praza de mobilidade, os dereitos e obrigacións dos estudantes, así como o procedemento para conceder as prazas regúlanse no Regulamento de Mobilidade da UDC.